ai4bharat/Pralekha huggingface dataset:
பிரதமர் அலுவலகம்
வேலைவாய்ப்பு முகாமின் கீழ், ஏப்ரல் 13-ஆம் தேதி அரசுத் துறைகள் மற்றும் நிறுவனங்களில் புதிதாகப் பணியமர்த்தப்பட்ட சுமார் 71,000 பேருக்கு பணி நியமன ஆணைகளை பிரதமர் வழங்குகிறார்
பிரதமர் திரு நரேந்திர மோடி, 13 ஏப்ரல், 2023 அன்று காலை 10:30 மணிக்கு காணொலி மூலம் புதிதாகப் பணியமர்த்தப்பட்ட சுமார் 71,000 பேருக்கு நியமன ஆணைகளை வழங்குகிறார். இந்த நிகழ்வில் பணி ஆணை பெற்றவர்களிடையே பிரதமர் உரையாற்றுவார்.
வேலைவாய்ப்பு முகாம் என்பது வேலைவாய்ப்பு உருவாக்கத்திற்கு அதிக முன்னுரிமை அளிக்கும் பிரதமரின் உறுதிமொழியை நிறைவேற்றுவதற்கான ஒரு நடவடிக்கை ஆகும். வேலைவாய்ப்பு உருவாக்கத்தில் ஒரு கிரியா ஊக்கியாக வேலைவாய்ப்பு முகாம் செயல்படும் என எதிர்பார்க்கப்படுகிறது. இளைஞர்களுக்கு அதிகாரம் அளிக்கும் வகையில், தேசிய வளர்ச்சியில் பங்கேற்பதற்கு அர்த்தமுள்ள வாய்ப்புகளை இது வழங்கும்.
நாடு முழுவதிலும் இருந்து தேர்வு செய்யப்பட்ட புதிய பணியாளர்கள், ரயில் மேலாளர், ஸ்டேஷன் மாஸ்டர், முதுநிலை பயணச்சீட்டு வழங்கும் ஊழியர், ஆய்வாளர், உதவி ஆய்வாளர்கள், காவலர்கள், சுருக்கெழுத்தாளர், இளநிலை கணக்காளர், அஞ்சல் உதவியாளர், வருமானவரி ஆய்வாளர், வரி உதவியாளர், முதுநிலை வரைவாளர், மேற்பார்வையாளர், உதவிப் பேராசிரியர், ஆசிரியர், நூலகர், செவிலியர், தகுதிகாண் அதிகாரிகள், தனி உதவியாளர்கள், பல வேலை பணியாளர்கள் போன்ற அரசுப் பணிகளில் சேரவுள்ளனர்.
புதிதாக நியமிக்கப்பட்டுள்ளவர்கள், பல்வேறு அரசுத் துறைகளில் புதிதாக நியமனம் செய்யப்படுபவர்களுக்கான ஆன்லைன் நோக்குநிலைப் பாடமான கர்மயோகி பிராரம்ப் மூலம் தங்களைப் பயிற்றுவிப்பதற்கான வாய்ப்பையும் பெறுவார்கள்.
வணிகம் மற்றும் தொழில்துறை அமைச்சகம்
பிரதமரின் விரைவு சக்தி தேசிய பெருந்திட்டம் குறித்து வட மண்டல மாநிலங்கள் மற்றும் யூனியன் பிரதேச அரசுகளுடன் உள்நாட்டு தொழில் மற்றும் வர்த்தக மேம்பாட்டுத் துறை ஆய்வுக் கூட்டத்தை நடத்தியது
மாநிலங்கள் மற்றும் யூனியன் பிரதேசங்களிடையே பிரதமரின் விரைவு சக்தி தேசிய பெருந்திட்டம்  குறித்து மத்திய வர்த்தகம் மற்றும் தொழில் துறை அமைச்சகத்தின் கீழ் செயல்படும் உள்நாட்டு தொழில் மற்றும் வர்த்தக மேம்பாட்டுத் துறை  வாராந்திர கூட்டங்களை நடத்தி வருகிறது. இந்த கூட்டங்களில் பல்வேறு மாநிலங்கள் மற்றும் யூனியன் பிரதேசங்களைச் சேர்ந்த ஒருங்கிணைப்பு அதிகாரிகள் மற்றும் பிரதிநிதிகளுடன் கலந்துரையாடல்கள் இடம்பெறும்.
அதன்படி வடபகுதி மாநிலங்கள் மற்றும் யூனியன் பிரதேசங்கள் பங்கேற்ற ஆய்வுக் கூட்டம், டிபிஐஐடி-யின் சரக்கு போக்குவரத்து பிரிவு சிறப்பு செயலாளர் திருமதி சுமிதா தவ்ரா தலைமையில் நேற்று  காணொலி மூலம் நடைபெற்றது. பஞ்சாப், இமாச்சலப் பிரதேசம், சண்டிகர், ஜம்மு காஷ்மீர், லடாக், ஹரியானா, டெல்லி, உத்தராகண்ட் ஆகிய மாநிலங்கள் மற்றும் யூனியன் பிரதேசங்கள் இந்த கூட்டத்தில் பங்கேற்றன.
இந்தக் கூட்டத்தின் போது பேசிய சிறப்பு செயலாளர் திருமதி சுமிதா தவ்ரா, உள்கட்டமைப்பு மற்றும் சரக்குப்போக்குவரத்துத் துறைகளில் உள்ள இடைவெளிகளை அடையாளம் கண்டு பலம், பலவீனங்கள், வாய்ப்புகள் போன்றவற்றை பகுப்பாய்வு செய்யுமாறு அறிவுறுத்தினார். மலைப்பாங்கான நிலப்பரப்பு காரணமாக பெரும்பாலான வட மாநிலங்கள் மற்றும் யூனியன் பிரதேசங்கள் எதிர்கொள்ளும் சவாலை எதிர்கொண்டு திட்டங்களைத் தீட்ட பிரதமரின் விரைவுசக்தி தேசிய பெருந்திட்டம் உதவும் என்று அவர் தெரிவித்தார்.
குடியரசுத் துணைத் தலைவர் செயலகம்
அரசு மருத்துவர்களுக்கு, முதல் பதவி உயர்வுக்கு முன், ஊரக சேவையை கட்டாயமாக்க வேண்டும்: குடியரசு துணைத் தலைவர் அழைப்பு
அரசு மருத்துவர்களுக்கு, முதல் பதவி உயர்வுக்கு முன்பு, ஊரக பகுதிகளில் சேவை செய்வதை கட்டாயமாக்க வேண்டும் என குடியரசு துணைத் தலைவர் திரு எம். வெங்கையா நாயுடு வலியுறுத்தியுள்ளார்.
தில்லியில் நடந்த 11வது மருத்துவ ஆசிரியர்கள் தின விருது நிகழ்ச்சியில் குடியரசு துணைத் தலைவர் திரு எம். வெங்கையா நாயுடு பேசியதாவது:
நாட்டில் உள்ள 60 சதவீத மக்கள் கிராமங்களில் வசிப்பதால், இளம் மருத்துவர்கள், ஊரகப் பகுதிகளில் 3 முதல் 5 ஆண்டுகள் சேவை செய்வது அவசியம்.
மருத்துவ தொழில் உன்னதமான தொழில். மருத்துவர்கள் நாட்டுக்கு ஆர்வத்துடன் சேவையாற்ற வேண்டும். மருத்துவர்கள், தங்களின் அனைத்து செயல்பாடுகளில், மனித குலத்திற்கான இரக்கத்தின் முக்கிய மதிப்பை நினைவில் கொள்ள வேண்டும். குழப்பத்தில் இருக்கும் போது, உங்கள் தார்மீகம், திசைகாட்டியாக இருக்கட்டும் மற்றும் எப்போதும் உயர்ந்த நெறிமுறைகளை கடைபிடிக்கவும்.
தன்னலமற்ற அர்ப்பணிப்பு உணர்வுடன் நீங்கள் பணியாற்றினால், எல்லையற்ற மற்றும் உண்மையான மகிழ்ச்சியை நீங்கள் பெறுவீர்கள்.
ஊரக பகுதிகளில், அதி நவீன சுகாதார கட்டமைப்புகளை உருவாக்க வேண்டும். கொவிட்-19 தொற்று, சிறந்த சுகாதார கட்டமைப்பின் தேவையை உணர்த்தியுள்ளது. இதன் மீது மாநில அரசுகள் சிறப்பு கவனம் செலுத்த வேண்டும்.
மருத்துவ கல்லூரிகளின் எண்ணிக்கையை அதிகரிக்க வேண்டிய தேவை ஏற்பட்டுள்ளது. நாட்டில் மருத்துவர்-நோயாளி விகித்தில் உள்ள இடைவெளியை போக்க மாநில அரசுகள் முயற்சிக்க வேண்டும். மருத்துவர் - நோயாளி விகிதம் 1: 1,456 என்ற அளவில் உள்ளது. ஆனால் 1: 1000 அளவில் இருக்க வேண்டும் என உலக சுகாதார நிறுவனம் கூறியுள்ளது.
ஒவ்வொரு மாவட்டத்திலும், ஒரு மருத்துவ கல்லூரி அமைக்கும் அரசின் திட்டம் பாராட்டுக்குரியது.
மருத்துவப் படிப்பும், சிகிச்சையும் சாதாரண மக்களுக்கு கிடைக்கும் வகையில் மலிவாக இருக்க வேண்டும். கல்வி மற்றும் சுகாதாரத்துறைக்கு அதிக நிதி ஒதுக்கீடு செய்ய முன்னுரிமை அளிக்க வேண்டும்.
இவ்வாறு குடியரசு துணைத் தலைவர் திரு எம். வெங்கையா நாயுடு கூறினார்.
முன்பாக, பிரபல இதயநோய் நிபுணர் மற்றும் பொது சுகாதார அமைப்பின் தலைவர் டாக்டர் கே.ஸ்ரீநாத் ரெட்டி, டாக்டர் தேவி ஷெட்டி உட்பட பலருக்கு அவர் வாழ்நாள் சாதனையாளர் விருதுகள் வழங்கினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1752319
-----
(Visitor Counter : 217
குறு சிறு மற்றும் நடுத்தர தொழில் துறை அமைச்சகம்
இந்தியாவில் உற்பத்தித் துறையின் வளர்ச்சிக்கு, அறிவாற்றலை செல்வமாக மாற்றுவது அவசியம் – திரு.நிதின் கட்கரி
கோவிட் பெருந்தொற்று பாதிப்புக்குப் பிறகு, பொறியியல் ஏற்றுமதித் துறையின் வளர்ச்சி குறித்து, பொறியியல் ஏற்றுமதி மேம்பாட்டுக் கவுன்சில் பிரதிநிதிகளுடன், மத்திய குறு, சிறு, நடுத்தரத் தொழில்கள் மற்றும் சாலைப்போக்குவரத்து நெடுஞ்சாலைத்துறை அமைச்சர் திரு.நிதின்கட்கரி, நேற்று  காணொலிக்காட்சி மூலம் கலந்துரையாடினார்.
ஊரடங்கு காலத்தில், பொருளாதாரத்தின் அனைத்துத் துறைகளும் குறுகிய கால நெருக்கடிகளை சந்திக்க நேர்ந்தாலும், “ஆக்கப்பூர்வ மனப்பான்மையும் தன்னம்பிக்கையும்” இருந்தால், தடைகளைத் தகர்த்தெறிந்து முன்னேறலாம் என்று அவர் பொறியியல் ஏற்றுமதியாளர்களை ஊக்குவித்தார். பொருளாதாரத்துடன் தொடர்புடைய அனைத்துத் தரப்பினரிடையேயும் வலுவான ஒத்துழைப்பு மற்றும் பிணைப்பு இருந்தால், தற்போதைய பெருந்தொற்று பாதிப்பிலிருந்து மீண்டுவர அது உதவும் என்றும் அவர் வலியுறுத்தினார்.
இந்தக் கலந்துரையடலின்போது, குறு, சிறு, நடுத்தரத் தொழில் துறையினரின் முககியத்துவத்தை சுட்டிக்காட்டிய மத்திய அமைச்சர், நாட்டின் மொத்த உள்நாட்டு உற்பத்தி, ஏற்றுமதி மற்றும் வேலைவாய்ப்புகளை உருவாக்குவதில் இத்துறையினரின் பங்களிப்பையும் வெகுவாகப் பாராட்டினார். தற்போது, நாட்டின் ஏற்றுமதியில் 48% அளவிற்கு குறு, சிறு, நடுத்தரத் தொழில்துறை பங்களிப்பை வழங்கி வருவதோடு, தொழில்நுட்ப நவீனமயம் மற்றும் உற்பத்தி அதிகரிப்பு மூலம் ஏற்றுமதி அளவை மேலும் அதிகரிக்கலாம் என்றும் அவர் தெரிவித்தார். இது தவிர, தளவாடங்கள், போக்குவரத்து செலவு மற்றும் தொழிலாளர்களுக்கான ஊதியம் போன்றவை கணிசமாகக் குறைந்திருப்பது, இந்தியாவில் உற்பத்தித் தொழில் துறையின் வளர்ச்சிக்கு உதவிகரமாக இருக்கும் என்றும் அவர் குறிப்பிட்டார். உலக நாடுகள் கோவிட்-பெருந்தொற்றிலிருந்து படிப்படியாக மீண்டுவரும் நிலையில், நாட்டின் ஏற்றுமதிக்கு ஆதரவளிக்கும் விதமாக, இந்தியாவில், பெட்டிகளில் அடைத்து அனுப்புதல் மற்றும் தரப்படுத்துதல் வசதிகளை மேம்படுத்த வேண்டியது மிகவும் அவசியம் என்றும் அவர் சுட்டிக்காட்டினார்.
இந்தியாவில் உள்ள குறு, சிறு, நடுத்தரத் தொழில் நிறுவனங்களுக்கு மூலதன ஆதரவு அளிக்கும் விதமாக, மத்திய குறு,சிறு, நடுத்தரத் தொழில்துறை தனி நிதியம் ஒன்றை ஏற்படுத்தியிருப்பதாகவும் அவர் தெரிவித்தார். லாபகரமாகவும், ஜி.எஸ்.டி. கணக்கு மற்றும் வருமானவரி கணக்குகளை முறையாக தாக்கல் செய்துவரும் குறு,சிறு, நடுத்தரத் தொழில் நிறுவனங்கள், மறு மதிப்பீடு செய்யப்பட்டு, தரச்சான்றிதழ் வழங்கப்படுவதோடு, அரசிடமிருந்து 15% மூலதன உதவியைப் பெறலாம். இதன் மூலம் அந்த நிறுவனங்கள், மூலதனச் சந்தையில் படிப்படியாக நிதி திரட்டுவதுடன், குறு,சிறு, நடுத்தரத் தொழில் நிறுவனங்களுக்காக ஏற்படுத்தப்படவுள்ள பங்குச்சந்தையில் சேர்ந்து, அன்னிய முதலீடுகளை ஈர்க்க முடியும்.
அறிவியல் மற்றும் தொழில்நுட்பத்துறை
2024 ஆம் ஆண்டுக்குள் இந்தியாவின் 5 டிரில்லியன் டாலர் பொருளாதார இலக்குக்கு பங்களிப்பதற்கான முக்கிய உந்துதலாக, உயிரி தொழில்நுட்ப துறை அங்கீகரிக்கப்பட்டுள்ளது: மத்திய அமைச்சர் டாக்டர் ஹர்ஸ்வர்தன் தகவல்
மத்திய சுகாதாரத்துறை அமைச்சர் டாக்டர்.ஹர்ஸ்வர்தன் மக்களவையில் நேற்று எழுப்பு பூர்வமாக தாக்கல் செய்த அறிக்கையில் கூறியதாவது:
உயிரி மருந்து பொருட்களை சந்தைக்கு கொண்ட வரும் நோக்கத்துடன், தேசிய உயிரி மருந்து திட்டத்துக்கு மத்திய அமைச்சரவை கடந்த 2017-ல் ஒப்புதல் அளித்தது. இத்திட்டத்தின் நோக்கம் தடுப்பூசிகள் மற்றும் மருத்துவ கருவிகளை உருவாக்குவது, பரிசோதனை மற்றும் தயாரிப்புக்கான கட்டமைப்பை உருவாக்குவது மற்றும் ஆராய்ச்சியை ஊக்குவிப்பது ஆகும்.
தேசிய உயிரிமருந்து திட்டம், சிறு மற்றும் நடுத்தர நிறுவனங்களுக்கு உயிரிமருந்து தயாரிப்பு மேம்பாட்டுக்கு ஆதரவளிக்கிறது, தொழில்துறை கல்விசார் இணைப்புகளை மேம்படுத்துகிறது மற்றும் மருத்துவ அறிவை தடுப்பூசிகள், உயிரிசிகிச்சைகள், சாதனங்கள் மற்றும் நோயறிதலுக்கான பரிசோதனைகள் / தொழில்நுட்பங்களாக மாற்றும் வாய்ப்புகளை வழங்குகிறது.
கொவிட்-19 தொற்று நேரத்தில், மருத்துவ சாதனங்கள், பரிசோதனைகள், தடுப்பூசிகள், சிகிச்சைகள் ஆகியவற்றில் புதிய தொழில்நுட்பங்களை மேம்படுத்துவது நோக்கி மத்திய அரசு செயல்பட்டு கொண்டிருந்தது.
இதற்காக தொழிற்சாலைகள் மற்றும் உயர் கல்வி நிறுவனங்களில் ஆராய்ச்சி மற்றும் மேம்பாடு ஆதரவை வளர்ப்பதில் முக்கிய கவனம் செலுத்தப்பட்டுள்ளது.
பிபிஇ உடைகள், முககவசங்கள், கிருமிநாசினிகள் தயாரிப்பில் பல்வேறு அமைச்சகம் மற்றும் துறைகளின் தொழில்நுட்ப தலையீடுகள் பெரிதும் உதவின. கொவிட்-19 தொற்றிலிருந்து மக்களை காக்க இவைகள் நாடு முழுவதும் விநியோகிக்கப்பட்டது.
உயிரி தொழில்நுட்பத்தில், கல்வித்துறை மற்றும் தொழிற்துறை கூட்டு செயல்பாடை ஊக்குவிப்பதற்காக, புதிய தொழில் தொடக்க சூழலை ஏற்படுத்துவதற்காகவும் உயிரிதொழில்நுட்ப தொழில் ஆராய்ச்சி உதவி கவுன்சிலை  மத்திய அரசு கடந்த 2012ம் ஆண்டு ஏற்படுத்தியது. ஆராய்ச்சி மற்றும் மேம்பாடு மூலமாக உயிரி தொழில்நுட்பத்தை ஊக்குவிப்பதில் உயிரி தொழில்நுட்ப துறை கவனம் செலுத்துகிறது. இத்துறையின் கீழ் 16 தன்னாட்சி கல்வி நிறுவனங்கள் செயல்படுகின்றன. 2024 ஆம் ஆண்டுக்குள் இந்தியாவின் 5 டிரில்லியன் டாலர் பொருளாதார இலக்குக்கு பங்களிப்பதற்கான முக்கிய உந்துதலாக, உயிரி தொழில்நுட்ப துறை அங்கீகரிக்கப்பட்டுள்ளது.
(Visitor Counter : 108
பாதுகாப்பு அமைச்சகம்
இந்திரா-21: இந்திய- ரஷ்ய கூட்டு ராணுவப் பயிற்சி
இந்திய-ரஷ்ய கூட்டு ராணுவப் பயிற்சியின் 12-வது பதிப்பான இந்திரா-2021, வரும் ஆகஸ்ட் ஒன்றாம் தேதி முதல் 13- ஆம் தேதி வரை ரஷ்யாவின் வால்கோகிராடில் நடைபெற உள்ளது. ஐக்கிய நாடுகள் சபையின் ஆணையின்படி சர்வதேச தீவிரவாத குழுக்களுக்கு எதிரான தீவிரவாத எதிர்தாக்குதல் நடவடிக்கைகளை மேற்கொள்வதற்கு இந்தக் கூட்டுப் பயிற்சி வழிவகுக்கும்.
இந்தப் பயிற்சியில் இரண்டு நாடுகளிலிருந்தும் 250 பேர் பங்கேற்பார்கள். இந்தக் கூட்டுப் பயிற்சியில் பங்கேற்பதற்காக இயந்திரமயமாக்கப்பட்ட காலாட்படை பிரிவைச் சேர்ந்த இந்திய ராணுவ வீரர்கள் இந்தியாவின் பல்வேறு பகுதிகளில் கடுமையான பயிற்சியை மேற்கொண்டனர்.
இந்திய மற்றும் ரஷ்ய ராணுவத்துக்கு இடையேயான இயங்கு தன்மை மற்றும் பரஸ்பர தன்னம்பிக்கையை மேலும் வலுப்படுத்தவும், இரண்டு நாடுகளின் ராணுவப் படைகளுக்கிடையே சிறந்த செயல்முறைகளை பகிர்ந்துகொள்ளவும் இந்திரா-21 பயிற்சி உதவிகரமாக இருக்கும். பாதுகாப்பு ஒத்துழைப்பிற்கு கூடுதல் வலு சேர்க்கவும், இந்தியா மற்றும் ரஷ்யாவிற்கு இடையே உள்ள நீண்ட கால நட்பை பலப்படுத்தவும் மேலும் ஒரு மைல்கல்லாக இந்தப் பயிற்சி விளங்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1739351
(Visitor Counter : 277
வணிகம் மற்றும் தொழில்துறை அமைச்சகம்
வீட்டு உபயோக பொருட்களுக்கான உற்பத்தி சார்ந்த ஊக்கத்தொகை திட்டம் குறித்து தொழில் துறையோடு திரு பியூஷ் கோயல் உரையாடினார்
ஒயிட் குட்ஸ் எனப்படும்  வீட்டு உபயோக பொருட்களுக்கான உற்பத்தி சார்ந்த ஊக்கத்தொகை திட்டம் குறித்து தொழில் துறையோடு மத்திய வர்த்தகம் மற்றும் தொழில்கள் அமைச்சர் திரு பியூஷ் கோயல் இன்று உரையாடினார். திட்டம் மற்றும் நாளை முதல் மூன்று மாதங்களுக்கு திறக்கப்படவிருக்கும் விண்ணப்ப சாளரம் குறித்த கருத்துகளை பெறுவதற்காக இக்கூட்டம் நடைபெற்றது.
வீட்டு உபயோக பொருட்களுக்கான உற்பத்தி சார்ந்த ஊக்கத்தொகை திட்டம் 2021 ஏப்ரல் 16 அன்று அறிவிக்கப்பட்டு, வழிகாட்டுதல்கள் 2021 ஜூன் 4 அன்று வெளியிடப்பட்டன. இத்திட்டத்திற்கான ஒதுக்கீடு 2021-22 முதல் 2028-29 வரை ரூ 6,238 கோடியாக இருக்கும். ஐந்து வருடங்களில் அதிகரிக்கும் விற்பனையில் 4 முதல் 6 சதவீத மானியத்தை இது அளிக்கும்.
தொழில்துறை தலைவர்களிடம் உரையாடிய திரு கோயல், தேசிய உற்பத்தி வெற்றியாளர்களை உருவாக்குவதற்காக இத்திட்டம் அறிமுகப்படுத்தப்பட்டது என்றார். இந்தியாவின் ‘வளர்ச்சி கதை’ அதன் முன்னணி திட்டமான உற்பத்தி சார்ந்த ஊக்கத்தொகை திட்டத்தால் வழிநடத்தப்படும் என்றார்.
விலை-போட்டித்தன்மை, தரம், செயல்திறன் மற்றும் தொழில்நுட்பத்தை இத்திட்டம் கொண்டு வருவதோடு, நாடு தற்சார்பு அடைவதற்கும் முக்கிய பங்காற்றும். சர்வதேச விநியோக சங்கிலிகளில் தனது இடத்தை இந்தியா அடைவதற்கான போட்டித்திறன் மற்றும் ஒப்பீட்டு பலனை உற்பத்தி சார்ந்த ஊக்கத்தொகை திட்டம் அளிக்கும்.
செயல்திறன் மற்றும் செயல் வல்லமையை உருவாக்குவதற்கான புத்தாக்கத்தை இந்திய உற்பத்தி துறைக்கு இத்திட்டம் அளிக்கும். வெளிப்படையான முறையில், குறித்த நேரத்தில் இத்திட்டதிற்கு தகுதி பெறும் நிறுவனங்கள் தேர்ந்தெடுக்கப்படும் என்று திரு கோயல் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1727032
அறிவியல் மற்றும் தொழில்நுட்பத்துறை
செயல்மிகு மருத்துவப் பொருள்கள் மற்றும் இடைநிலை மருந்துகள் மீதான சார்பு நிலையைக் குறைப்பதற்கான, அறிவியல் மற்றும் தொழிலக ஆய்வு மன்றம்-இந்திய வேதியியல் தொழில்நுட்ப நிறுவனத்தின் முயற்சிகள்.
எதிர்பார்க்கும் விளைவுகளை ஏற்படுத்தும் எந்த ஒரு மருந்துக்கும், செயல்மிகு மருத்துவப் பொருள்களும், இடைநிலை மருந்துகளும் முக்கிய கூறுகள் ஆகும். செயல்மிகு மருத்துவப் பொருள்கள் மற்றும் இடைநிலை மருந்துகளின் விநியோகத்துக்கு இந்தியா, சீனாவையே பெரிதும் நம்பியுள்ளது. தற்போது, இந்திய வேதியியல் தொழில்நுட்ப நிறுவனம், ஹைதராபாத், ஹைதராபாத்தைச் சேர்ந்த இன்னொரு ஒருங்கிணைந்த மருந்து நிறுவனமான, லக்ஸாய் லைஃப் சயின்சஸுடன், செயல்மிகு மருத்துவப் பொருள்கள் மற்றும் இடைநிலை மருந்துகளின் உருவாக்கம் மற்றும் தயாரிப்புக்காக இணைந்துள்ளது. இந்திய மருந்துகள் துறை மேற்கண்ட பொருள்களுக்காக சீன இறக்குமதிகளை நம்பி உள்ளதை இந்த முயற்சி குறைக்கக் கூடும்.
அறிவியல் மற்றும் தொழிலக ஆய்வு மன்றத்தின் கீழ் உள்ள ஒரு ஆய்வகமான இந்திய வேதியியல் தொழில்நுட்ப நிறுவனம், லக்ஸாய் உடன் இணைந்து, கொரோனா வைரசுக்கு எதிரான போரில் பயன்படுத்தப்படும் மருந்துகளின் தொகுப்பு மீது பணியாற்றி வருகிறது. உமிஃபெனோவிர், ரெம்டெசிவிர் மற்ற்றும் ஹைட்ராக்ஸி குளோரோகுயினின் ஒரு முக்கிய இடைநிலை மீது இந்த கூட்டுமுயற்சி முதன்மையான கவனத்தை செலுத்தும்.
நிதி அமைச்சகம்
சரக்கு மற்றும் சேவை வரி 2023 மே மாதத்தில் ரூ.1,57,090 கோடி அளவிற்கு வசூலானது: ஆண்டுக்கு ஆண்டு 12 சதவீதம் அதிகரிக்கிறது
சரக்கு மற்றும் சேவை வரி 2023 மே மாதத்தில் ரூ.1,57,090 கோடி அளவிற்கு வசூலானது: ஆண்டுக்கு ஆண்டு 12 சதவீதம் அதிகரிக்கிறது. இதில், மத்திய சரக்கு மற்றும் சேவை வரியாக ரூ.28,411 கோடியும், மாநில சரக்கு மற்றும் சேவை வரியாக ரூ.35,828 கோடியும், ஒருங்கிணைந்த சரக்கு மற்றும் சேவை வரியாக ரூ.81,363 கோடியும் அடங்கும்.
ஒருங்கிணைந்த சரக்கு மற்றும் சேவை வரியிலிருந்து ரூ.35,369 கோடியை மத்திய சரக்கு மற்றும் சேவை வரிக்கும், ரூ.29,769 கோடியை மாநில சரக்கு மற்றும் சேவை வரிக்கும் மத்திய அரசு அளித்துள்ளது.
2023 மே மாதத்தில், வசூல் செய்யப்பட்ட சரக்கு மற்றும் சேவை வரி கடந்த ஆண்டின் இதே மாதத்தைவிட 12 சதவீதம் அதிகமாகும். இம்மாதத்தில், சரக்குகள் இறக்குமதி மூலமான வருவாய் 12 சதவீதம் அதிகரித்தது. உள்நாட்டு பரிவர்த்தனை மூலமான வருவாய் கடந்த ஆண்டின் இதே மாதத்தைவிட 11 சதவீதம் அதிகரித்தது.
தமிழ்நாட்டில் 2022 மே மாதத்தில் ரூ.7,910 கோடி அளவிற்கும் 2023 மே மாதத்தில் ரூ.8953 கோடி அளவிற்கும் சரக்கு மற்றும் சேவை வரி வசூல் செய்யப்பட்டது. இது கடந்த ஆண்டின் மே மாதத்தைவிட நடப்பாண்டு மே மாதத்தில் 13 சதவீதம் அதிக அளவிற்கு சரக்கு மற்றும் சேவை வரி வசூல் செய்யப்பட்டது. புதுச்சேரியில் 2022 மே மாதத்தில் ரூ.181 கோடி அளவிற்கும், 2023 மே மாதத்தில் ரூ.202 கோடி அளவிற்கும் சரக்கு மற்றும் சேவை வரி வசூல் செய்யப்பட்டது. இது கடந்த ஆண்டு மே மாதத்தைவிட நடப்பாண்டு மே மாதத்தில் 12 சதவீதம் அதிக வரி வசூல் செய்யப்பட்டது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1929031
-----
AD/IR/KPG/GK
(Visitor Counter : 138
ரெயில்வே அமைச்சகம்
இரயில்வேயில் சுத்தமான எரிபொருள் பயன்பாட்டு வளர்ச்சி
சுத்தமான எரிபொருள் பயன்பாட்டை அதிகரிக்கவும் கரியமிலவாயு வெளிப்பாட்டைக் குறைக்கவும் இரயில்வே பின்வரும் பல்வேறுபட்ட முயற்சிகளை எடுத்துக் கொண்டிருக்கின்றது:
அ) டீசல் வண்டிகளில் பி5  கலவை உயிர் டீசல் பயன்படுத்துதல்.
ஆ) பொது இரயில் நேரடி செலுத்தும் அமைப்பு  உருவாக்கம்.
இ) சுருக்கப்பட்ட இயற்கை வாயு  சார்ந்த இரட்டை எரிபொருள் அமைப்பு டி.யு.எம்.யு. இரயில் வண்டிகளில் 20% டீசலுக்கு பதில் வாயுவைப் பயன்படுத்தும் நிலையை ஏற்படுத்துதல்
ஈ) மில்லர் சுழற்சி சார்ந்த டர்போசார்ஜர்களை டீசல் வண்டிகளுக்காக அபிவிருத்திச் செய்தல்
உ) மாறுகின்ற ட்ர்பைன் வடிவ இயல்  டர்போ சார்ஜர்களை டீசல் வண்டிகளுக்காக உற்பத்திச் செய்தல்
ஊ) டீசல் வண்டிகளுக்கு குளிர் வசதி வந்தவுடன் பெரிய உயர் விளைவு உற்பத்தி ஏற்படும்.
எ) சி என் ஜி சார்ந்த இரு எரிபொருள் அமைப்பு வளர்ச்சி 40% டீசலுக்குப் பதில் பயன்படுத்தப்பட்டால் உயர்ந்த சிக்கனத்துக்கும் சூழல் நலத்துக்கும் வழிவகுக்கும்
ஏ) இரண்டு டீசல் உற்பத்தி தொழிற்சாலைகளை ஒரு நாளைக்கு 30 டண் என்ற அளவில் அமைப்பதற்கான செயல் முறை
ஒ) இரயில்வண்டிகளுக்கு மெத்தனால் பயன்படுத்தும் நிலை குறித்து ஆய்வு மேற்கொள்ளப்பட்டது
ஓ) எல் என் ஜி / சி என் ஜி யை திரவ பெட்ரோலியம் வாயு  மற்றும் அசிடலின் வாயுக்குப் பதில் சூழல் நட்பு தொழிலக வாயுவாக இரயில்வே பணிமனைகளில் பயன் படுத்துதல்
ஔ) கூரைக்கு மேல் சூரிய சக்தி உற்பத்தி அமைப்பை இரயில்வே பணிமனைகளிலும் மற்றும் உற்பத்தித் தலங்களிலும் பொருத்துதல்
ஃ) டீ.இ.எம்.யு. இரயில் வண்டிகளில் 250 பின்னால் வரும் பெட்டிகளுக்கு விளக்கு மற்றும் விசிறிக்கு வேண்டிய சூரிய கட்டமைப்பு சார்ந்த மொத்தச் சுமை அமைப்பு
இந்த பத்திரிக்கைக் குறிப்பு மத்திய இரயில்வே துணையமைச்சர் திரு ராஜன் கொஹைன் லோக்சபையில் கேட்கப்பட்ட கேள்விக்கு எழுத்துமூலம் 19-07- 2017  அன்று அளித்த பதிலை அடிப்படையாகக் கொண்டு உள்ளது.
பெட்ரோலியம் மற்றம் இயற்கை எரிவாயு அமைச்சகம்
எரிபொருள் சிக்கனம் மற்றும் எரிசக்தித் திறன் குறித்த செய்தியை பரவலாக்க விழிப்புணர்வு இயக்கத்தை பிசிஆர்ஏ தொடங்கியது
பெட்ரோலிய சேமிப்பு மற்றும் ஆராய்ச்சி சங்கம்  மத்திய பெட்ரோலியம் மற்றும் இயற்கை எரிவாயு அமைச்சகத்தின் உதவியுடன் மக்களை மையப்படுத்திய எரிபொருள் சிக்கனம் மற்றும் எரிசக்தித் திறன் குறித்த வருடாந்திர மகா இயக்கத்தை இன்று தொடங்கியது. பெட்ரோலியம் மற்றும் இயற்கை எரிவாயு அமைச்சகத்தின் செயலாளரும், பிசிஆர்ஏ தலைவருமான திரு பங்கஜ் ஜெயின் இதனை தொடங்கி வைத்தார். இந்த இயக்கம் “பசுமை மற்றும் தூய்மை எரிசக்தி என்ற மையப்பொருளுடன் சுதந்திரத்தின் 75 ஆவது ஆண்டு பெருவிழாவாக” 2022 ஏப்ரல் 30 வரை நடைபெறும்.
பெட்ரோலியம் மற்றும் இயற்கை எரிவாயு மற்றும் வீட்டு வசதி, நகர்ப்புற மேம்பாட்டுத் துறை அமைச்சர் திரு ஹர்தீப் சிங் பூரி, இத்துறையின் இணையமைச்சர் திரு ராமேஷ்வர் தெலி ஆகியோரின் பெட்ரோலிய சேமிப்பு செய்திகளுடன் நிகழ்ச்சி தொடங்கியது. இதைத் தொடர்ந்து எண்ணெய் மற்றும் எரிவாயு சேமிப்புக்கு திரு பங்கஜ் ஜெயின் உறுதிமொழி செய்து வைத்தார்.
பின்னர், நிகழ்த்திய முக்கிய உரையில் ஒவ்வொருவரும் அன்றாட வாழ்க்கையில், எரிபொருள் சிக்கனம் என்ற மந்திரத்தை பின்பற்ற வேண்டும் என்று வலியுறுத்தினார். இந்த நிகழ்ச்சியின் போது, எரிபொருள் சிக்கனம் குறித்து விழிப்புணர்வை ஏற்படுத்த, ஆடியோ, வீடியோ சாதனங்களுடன் அச்சிடப்பட்ட வாசகங்களை கொண்ட பிரச்சார வாகனத்தை அவர் கொடியசைத்து அனுப்பி வைத்தார்.
எரிசக்தித் திறன் குறியீட்டில் சிறப்பிடத்தை பெற்ற திரவ எரிவாயு தொழிற்கூடங்கள், எரிசக்தி தணிக்கை பரிந்துரைகளை சிறப்பாக அமல்படுத்திய தொழில் நிறுவனங்கள், பல்வேறு மாநில அரசுகள் எரிசக்தி சிக்கனத்தில் சிறப்பாக செயல்பட்ட எண்ணெய் மற்றும் எரிவாயு பொதுத்துறை நிறுவனங்கள் ஆகியவற்றுக்கு இந்த நிகழ்ச்சியின் போது விருதுகள் வழங்கப்பட்டன.
எரிசக்தி சிக்கனம், எரிபொருள் சேமிப்பு ஆகியவற்றை வலியுறுத்தி நாடுமுழுவதும் எண்ணற்ற நிகழ்ச்சிகளுக்கும், செயல்பாடுகளுக்கும் திட்டமிடப்பட்டுள்ளது.
மேலும் விவரங்களுக்கு இந்த ஆங்கில செய்திக்குறிப்பை காணவும். https://pib.gov.in/PressReleasePage.aspx?PRID=1815680
சிறப்பு சேவைகள் மற்றும் கட்டுரைகள்
வருமான வரி தலைமை அலுவலகத்தில் “விடுதலைப் பெருவிழா”
நாட்டின் 75-வது சுதந்திர தினக் கொண்டாட்டத்தின் ஒரு பகுதியாக, சென்னை, நுங்கம்பாக்கத்திலுள்ள தமிழ்நாடு மற்றும் புதுச்சேரி வட்ட வருமான வரி தலைமை அலுவலகத்தில், 25-11-2021 வியாழக்கிழமை அன்று “கலாச்சாரத் திருவிழா” கொண்டாடப்பட்டது.
வருமான வரி தலைமை ஆணையர், சென்னை-1 திருமதி கீதா ரவிச்சந்திரன், ஐஆர்எஸ், இந்த விழாவிற்கு தலைமை ஏற்று, சமீபத்திய பெருமழை வெள்ளத்தால் பாதிக்கப்பட்ட மக்களுக்கு பேருதவி செய்த வருமான வரித்துறையினருக்கு பாராட்டு தெரிவித்தார். வருமான வரித்துறை தலைமை ஆணையர்கள் முதன்மை ஆணயைர்கள் மற்றும் ஆணையர்கள் இந்த விழாவில் கலந்து கொண்டனர்.
விடுதலைப் பெருவிழாவின் ஒரு பகுதியாக நடைபெற்ற “கலாச்சாரத் திருவிழா”-வில் சங்கீத கலாநிதி டாக்டர் எஸ். சௌமியா-வின் கர்நாடக இசைக் கச்சேரி நடைபெற்றதாக, வருமான வரித்துறை துணை ஆணையர்  வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
அறிவியல் மற்றும் தொழில்நுட்பத்துறை
உள்நாட்டிலேயே தயாரிக்கக் கூடிய விரைவாய்வு பரிசோதனை மற்றும் RT-PCR பரிசோதனை கிட்டுக்களை தயாரிப்பதில் மே மாத இறுதிக்குள் நாடு தன்னிறைவு அடைந்துவிடும்: டாக்டர் ஹர்ஷ்வர்தன்
தற்போதைய கோவிட் 19 நெருக்கடி காலத்தில், இந்நோயை எதிர்கொள்வதற்காக தொழில் நுட்ப உயிரியல் துறை, அதன் தன்னாட்சி அமைப்புகள், அதன் கீழ் செயல்படும் பொதுத்துறை நிறுவனங்கள் BIRAC மற்றும் BIBCOL ஆகியவை மேற்கொண்ட பல்வேறு நடவடிக்கைகள் குறித்தும் குறிப்பாக, இந்நோய்க்கான வாக்ஸின் தடுப்பு மருந்தை உள்நாட்டிலேயே தயாரிப்பது; விரைவாய்வு பரிசோதனை மற்றும் RT-PCR பரிசோதனை கிட்டுகளை உள்நாட்டிலேயே தயாரிப்பது ஆகியவற்றில் ஏற்பட்டுள்ள முன்னேற்றங்கள் பற்றியும், மத்திய அறிவியல் தொழில்நுட்பம், சுகாதாரம் மற்றும் குடும்ப நலத்துறை மற்றும் புவி அறிவியல் துறையின் அமைச்சர் டாக்டர் ஹர்ஷ் வர்தன் இன்று காணொலி காட்சி மூலம் ஆய்வு செய்தார்.
கோவிட் 19 நோயை எதிர்கொள்வதற்காக உடனடி திட்டம் மற்றும் நீண்டகால திட்டத்திற்கான பல முனை ஆராய்ச்சி உத்திகளை, உயிரியல் தொழில்நுட்பத்துறை உருவாக்கியுள்ளது என்று இத்துறையின் செயலர் டாக்டர் ரேணு ஸ்வரூப் தெரிவித்தார். கேண்டிடேட் வாக்ஸின்கள் தயாரிப்பது, சிகிச்சை முறைகளை கண்டறிவது, கோவிட் நோய்க்கான விலங்கு மாதிரிகளைத் தயாரிப்பது, ஹோஸ்ட் மரபணு ஆய்வுகளை மேற்கொள்வது, நோய் உள்ளதா எனக் கண்டறிவதற்கான பரிசோதனைகளை உள்நாட்டிலேயே தயாரிப்பது போன்றவை உட்பட பல ஆய்வுகளும் இந்தப் பன்முனை முயற்சிகளில் அடங்கும்.
நோயைக் கண்டறிதல், தடுப்பு மருந்துகள் தயாரித்தல், புதிய சிகிச்சை முறைகள், பிற மருந்துகளை கோவிட் நோய்க்கு பயன்படுத்த முடியுமா என்று ஆராய்தல், கோவிட் 19 நோயைக் கட்டுப்படுத்த என்னென்ன மருந்துகள் உதவும் என்று கண்டறிதல், கோவிட் 19 நோயைக் கட்டுப்படுத்துவதற்கான பிற முயற்சிகள் போன்றவற்றுக்கு ஆதரவு அளிக்குமாறு, உயிரியல் தொழில்நுட்பத் துறையும் அதன் பொதுத்துறை நிறுவனமான உயிரியல் தொழில்நுட்ப தொழில் ஆய்வு உதவி கழகமும் இணைந்து கூட்டு ஆய்வுக்கான அழைப்பு விடுத்துள்ளனர்.
கோவிட் 19 நோயை ஒழிப்பதற்கான தீர்வு காண்பதற்கு புதிய உத்திகளைக் கையாள்வது தொடர்பான பல்வேறு பணிகளை மேற்கொண்டு வருவதற்காக டாக்டர் ஹர்ஷ் வர்தன் விஞ்ஞானிகளுக்குப் பாராட்டு தெரிவித்தார். உள்நாட்டிலேயே தயாரிக்கக் கூடிய டெஸ்ட் மற்றும் RT-PCR பரிசோதனை கிட்டுக்களைத் தயாரிப்பதில் மே மாத இறுதிக்குள் நாடு தன்னிறைவு அடைந்துவிடும் என்றும் அவர் நம்பிக்கை தெரிவித்தார்.
புதிதாக துவங்கப்பட்ட சுமார் 150க்கும் அதிகமான தீர்வுகாணும் அமைப்புகளுக்கு ஆதரவளிக்கும் BIRAC ன் முயற்சிகளையும் டாக்டர் ஹர்ஷ் வர்தன் பாராட்டினார். இவற்றுள் 20 தீர்வுகள் ஏற்கனவே, செயல்படுத்தப்படுவதற்கான தயார் நிலையில் உள்ளன.
(Visitor Counter : 218
ரெயில்வே அமைச்சகம்
ரயில் நிலையங்களின் மறு மேம்பாடு மற்றும் மறுசீரமைப்பு
மாநிலங்களவையில் கேள்வி ஒன்றுக்கு இன்று பதில் அளித்த ரயில்வே அமைச்சர் திரு அஸ்வினி வைஷ்ணவ்:
பல்வேறு அமைப்புகள் மூலமாக ரயில் நிலையங்களை மேம்படுத்துவதற்கும், மறுசீரமைப்பதற்கும் தொழில்நுட்ப-பொருளாதார சாத்தியக்கூறு ஆய்வுகளை ரயில்வே அமைச்சகம் மேற்கொண்டு வருகிறது. இந்த ஆய்வு முடிவுகளின் அடிப்படையில், முக்கிய நகரங்கள் மற்றும் சுற்றுலாத் தலங்கள் உள்ள ரயில் நிலையங்களின் வளர்ச்சித் திட்டங்கள் மேற்கொள்ளத் திட்டமிடப்படுகின்றன. குறிப்பாக , மேற்கு ரயில்வே கட்டுப்பாட்டில் உள்ள குஜராத் தலைநகர் காந்தி நகர், மேற்கு மத்திய ரயில்வே கட்டுப்பாட்டில் உள்ள மத்தியப் பிரதேசத்தின் ராணி கமலாபதி ரயில் நிலையம் ஆகியவற்றில் தொழில்நுட்ப -பொருளாதார சாத்தியக்கூறு ஆய்வுகள் அடிப்படையில் தொடக்கப்பட்டுள்ளன. தென்மேற்கு ரயில்வேயின் கீழ் உள்ள பெங்களூரு சர் எம் விஷ்வேஸ்வரய்யா ரயில்நிலையம் செயல்படுவதற்கு தயார் நிலையில் உள்ளது.
மேம்படுத்தப்பட்ட ரயில் நிலையத்தில் கூட்டம் இல்லாத வகையில் நுழைவு / வெளியேறும் வழிகள் ரயில்நிலைய வளாகத்துக்குள் அமைக்கப்படுகின்றன. பயணிகளின் வருகை / புறப்பாடு என, தனி வழிகள் ஏற்படுத்தப்படும். முக்கிய நகரங்களில் சாத்தியமுள்ள இடங்களில் பஸ், மெட்ரோ போக்குவரத்தும் ஒருங்கிணைக்கப்படும். எளிதில் பயன்படுத்தும் வகையில், சர்வதேச அளவில் உள்ள அடையாளங்களுடன் வருகை, புறப்பாடு மற்றும் பார்க்கிங் வசதிகள் செய்யப்படும். இது போன்ற வசதிகளுடன், ரயில் நிலையங்கள் முதல் முறையாக மேம்படுத்தப்படுகின்றன. இதற்கு தொழில்நுட்ப-பொருளாதார சாத்தியக்கூறு ஆய்வுகளும், நகர்ப்புற / உள்ளாட்சி அமைப்புகளிடம் பல்வேறு சட்ட அனுமதிகளும் தேவைப்படுகிறது.
இவ்வாறு ரயில்வே அமைச்சர் திரு அஸ்வினி வைஷ்ணவ் தெரிவித்தார்.
----
(Visitor Counter : 196